150. löggjafarþing 2019–2020.

Þingskjal 893 — 539. mál.

Fyrirspurn

til ferðamála-, iðnaðar- og nýsköpunarráðherra um eignarhald
erlendra aðila í sjávarútvegsfyrirtækjum.

Frá Ólafi Ísleifssyni.

1.	Hvaða reglur gilda um heimildir erlendra aðila til að festa fé í sjávarútvegsfyrirtækjum hér á landi (veiðum og vinnslu)?

2.	Hvernig er háttað eftirliti með óbeinni fjárfestingu erlendra aðila í sjávarútvegi (veiðum og vinnslu)?

3.	Í hvaða fyrirtækjum í sjávarútvegi (veiðum og vinnslu) eiga erlendir aðilar eignarhlut og hver er sá eignarhlutur, sundurliðað eftir fyrirtækjum?

4.	Liggur fyrir hverjir eru raunverulegir eigendur þeirra erlendu aðila sem eiga óbeinan eignarhlut í fyrirtækjum í sjávarútvegi og ef svo er, hverjir eru þeir?

5.	Eru tiltækar upplýsingar um þróun hlutdeildar óbeins eignarhalds erlendra aðila í ís
lenskum sjávarútvegsfyrirtækjum og ef svo er, hvernig hefur það breyst síðustu 10 ár?

6.	Telur ráðherra tilefni til að setja frekari skorður við óbeinu eignarhaldi erlendra aðila í íslenskum sjávarútvegsfyrirtækjum og ef svo er, hvað líður undirbúningi tillagna þar um?

Skriflegt svar óskast.